Fra åbningsmenuen klikker du Single Player og derefter New Game. Du kan nu vælge sværhedsgrad og antallet af computerstyrede modspillere, klik OK, når du er klar. Du kan spille to forskellige scenarier The Golden Age og Cape To Cairo. Klik OK to gange og derefter Start a New Company. Nu kan du vælge, hvor mange penge du vil have til rådighed, navn på dit selskab og et logo. Klik OK, og du er klar til at lægge dit første jernbanespor. Spillet er udstyret med en udmærket guide, der fortæller dig, hvad du bør foretage dig, men her får du en kort gennemgang af den grundlæggende idÚ
Du er direktør for et jernbaneselskab og skal ved at bygge jernbaner tjene så mange penge som muligt. Det første, du bør gøre, er at lægge spor mellem to byer, opføre en station i hver ende og købe dit første lokomotiv. Nu gælder det så om at sætte de rigtige vogne efter lokomotivet, så du kan flytte overskydende varer fra den ene by til den anden - der så gerne skulle have en tilsvarende efterspørgsel. Efterhånden som du tjener penge eller udbyder flere aktier i dit selskab, vil du få råd til at lægge flere spor, opføre flere stationer, købe flere lokomotiver og så videre og så videre.
Spillet forlades ved at klikke på knappen med en diskette på nederst i rækken til venstre på skærmen. På menuen, der dukker op herefter, klikker du Quit og derefter Yes.

Railroad Tycoon II kører under Windows 95 eller nyere.

Systemkrav
Pentium 133 CPU
16 MB ram
65 MB harddisk

Afinstallation
Vælg "Kontrolpanel", "Tilføj/Fjern programmer", find "Railroad Tycoon II" i listen, og tryk på knappen "Tilføj/Fjern". Det vil fjerne Railroad Tycoon fra din computer.